32006D0935
L 355/105
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 декември 2006 година
за изменение на допълнение Б към приложение XII към Акта за присъединяване от 2003 година по отношение на определени предприятия в секторите на месото, рибата и млякото в Полша
(нотифицирано под номер C(2006) 6498)
(текст от значение за ЕИП)
(2006/935/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално глава 6, раздел Б, подраздел I 1, буква д) от приложение XII към него,
като има предвид, че:
(1)
На Полша са дадени преходни периоди за някои предприятия, изброени в допълнение Б (1) към приложение XII към Акта за присъединяване от 2003 г.
(2)
Допълнение Б към приложение XII към Акта за присъединяване от 2003 г. е изменено с Решения 2004/458/EО (2), 2004/471/EО (3), 2004/474/EО (4), 2005/271/EО (5), 2005/591/EО (6), 2005/854/EО (7), 2006/14/EО (8), 2006/196/EО (9), 2006/404/EО (10) и 2006/555/EО (11) на Комисията.
(3)
Съгласно официална декларация от полския компетентен орган някои предприятия в секторите на месото, рибата и млякото са завършили своя процес на преструктуриране и сега са напълно в съответствие със законодателството на Общността. Някои предприятия са преустановили дейности, за които са получили преходен период. Затова тези предприятия следва да бъдат заличени от списъка с предприятия в преход.
(4)
Допълнение Б към приложение XII към Акта за присъединяване от 2003 г. следва съответно да бъде изменено.
(5)
Постоянният комитет по хранителната верига и здравето на животните е информиран за мерките, предвидени в настоящото решение,
ПРИЕ НАСТОЯЩОТО РЕШЕНИЕ:
Член 1
Предприятията, изброени в приложението към настоящото решение, се заличават от допълнение Б към приложение XII към Акта за присъединяване от 2003 г.
Член 2
Адресати на настоящото решение са държавите-членки.
Съставено в Брюксел на 14 декември 2006 година.